Diari Oficial de la Generalitat Valenciana


Sumari del DOGV 4210, del 14-03-2002 (2002/2213)

ACORD de 16 de novembre de 2001, de la Comissió Territorial d'Urbanisme de València, relatiu al pla de reforma interior per a delimitar una unitat d'execució situada en la confluència del carrer Àusias March i l'av. Senyera, del sòl urbà de Meliana.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4210

Data del DOGV
:   14-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2213


Data del document
:   16-11-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Meliana
    * pla d'urbanisme

ACORD de 16 de novembre de 2001, de la Comissió Territorial d'Urbanisme de València, relatiu al pla de reforma interior per a delimitar una unitat d'execució situada en la confluència del carrer Àusias March i l'av. Senyera, del sòl urbà de Meliana. [2002/2213]
  
Vist l'expedient remés per l'Ajuntament de Meliana referit al pla de reforma interior per a delimitar una unitat d'execució situada en la confluència del carrer Àusias March i l'av. Senyera, del sòl urbà de Meliana, i de conformitat amb els següents:
  
Antecedents de fet
  
Primer
  
El projecte es va presentar davant de notari segons el procediment abreviat de l'article 48 de la LRAU, i se sotmet a informació pública segons l'acta notarial de data 31 de novembre de 2000. Una vegada transcorregut el corresponent període d'exposició pública (notificat per anunci en el DOGV, de data 7 de desembre de 2000, i en el diari Las Provincias, de data 7 de desembre de 2000), es va aprovar provisionalment pel ple de la corporació local amb data 2 d'agost de 2001.
  
Segon
  
El projecte consta de memòria justificativa, plans d'informació i plans d'ordenació.
  
Tercer
  
L'objecte del present pla de reforma interior de millora és la delimitació d'una unitat d'execució en sòl urbà, que forma part de l'illa constituïda pels carrers Ausiàs March, av. Senyera, av. Santa Maria i c/ de la Batalla de Carraixet.
  
La dita illa va ser objecte d'una modificació puntual del PGOU -concretament la núm. 5(que va variar l'ús que en aquesta s'establia -terciari(pel de residencial i va reordenar els volums d'edificació.
  
El present instrument de planejament és coherent amb el que estableix aquesta modificació.
  
Quart
  
No s'han sol·licitat informes durant la tramitació de l'expedient.
  
Cinqué
  
Meliana té el Pla General d'Ordenació Urbana aprovat definitivament per la Comissió Territorial d'Urbanisme amb data 16 d'abril de 1991.
  
Sisé
  
La Comissió Informativa de la Comissió Territorial d'Urbanisme de València, en sessió de 8 de novembre de 2001, va emetre informe relatiu al projecte que ens ocupa, i així es compleix el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que estableix l'article 48, per remissió de l'article 52, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 i 28 de la LRAU.
  
Tercer
  
En tractar-se d'una unitat d'execució la delimitació del qual preveu parcialment l'illa anteriorment citada, s'ha de comprovar que la relació entre terrenys dotacionals públics i aprofitament és proporcional comparativament a la resta de superfície de l'illa.
  
 UE delimitada Resta illa
  
Superfície 2.046,07 m² 5699,31 m²
  
Superfície residencial 873,29 m² 3.900,45 m²
  
Superfície dotacions 449,69 m² 2.521,95 m²
  
Límit edificable 3.440,13 m²t 16.368,48 m²
  
Dotacions./sostre edif. 0,1307 m²/m²t 0,1540 m²/m²t
  
Es comprova, per tant, que la proporcionalitat entre la superfície de dotacions públiques i l'aprofitament manté uns valors semblants i queda complit l'article 115.1.F del Decret 201/1998, Reglament de Planejament de la CV.
  
Quart
  
Les determinacions contingudes en el pla de reforma interior es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Cinqué
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de plans de reforma interior de municipis de menys de 50.000 habitants, de conformitat amb el que disposa l'article 54.2.B de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió de 16 de novembre de 2001, acorda aprovar definitivament el pla de reforma interior que delimita la unitat d'execució av. Senyera'c/ Ausiàs March, del municipi de Meliana.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjudici que es puga exercitar qualsevol altre recurs que s'estime oportú.
  
València, 16 de novembre de 2001.- El secretari de la Comissió Territorial d'Urbanisme: José Manuel Palau Navarro.